รัฐบาลไทย-ข่าวทำเนียบรัฐบาล-​นายกฯ ประชุมหารือแผนพัฒนาของ จ.อุดรธานี ย้ำทุกหน่วยงานบูรณาการทำงานร่วมกัน ใช้งบประมาณคุ้มค่า ไม่ให้เกิดการทุจริต เตรียมความพร้อมทุกด้านเพื่อดูแลประชาชนอย่างเต็มที่
วันจันทร์ที่ 19 กุมภาพันธ์ 2567
19/02/2567
​นายกฯ ประชุมหารือแผนพัฒนาของ จ.อุดรธานี ย้ําทุกหน่วยงานบูรณาการทํางานร่วมกัน ใช้งบประมาณคุ้มค่า ไม่ให้เกิดการทุจริต เตรียมความพร้อมทุกด้านเพื่อดูแลประชาชนอย่างเต็มที่
​นายกฯ ประชุมหารือแผนพัฒนาของ จ.อุดรธานี ย้ําทุกหน่วยงานบูรณาการทํางานร่วมกัน ใช้งบประมาณคุ้มค่า ไม่ให้เกิดการทุจริต เตรียมความพร้อมทุกด้านเพื่อดูแลประชาชนอย่างเต็มที่
วันนี้ (19 ก.พ. 67) เวลา 13.15 น. ณ โครงการส่งน้ําและบํารุงรักษากุมภวาปี ต.เวียงคํา อ.กุมภวาปี จ.อุดรธานี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ประชุมหารือแผนพัฒนาของจังหวัดอุดรธานี ร่วมกับหน่วยงานที่เกี่ยวข้อง นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญสรุป ดังนี้
นายกฯ รับทราบภาพรวมของจังหวัดอุดรธานี โดยที่ประชุมมีการพิจารณาประเด็นการพัฒนาที่สําคัญของจังหวัดอุดรธานี อาทิ 1) แนวทางการพัฒนาแหล่งท่องเที่ยวทะเลวัวแดง และการกําจัดวัชพืช ได้แก่ โครงการส่งน้ําและบํารุงรักษากุมภวาปี รายงานแนวทางการพัฒนาแหล่งท่องเที่ยวทะเลบัวแดง การจําจัดวัชพืช โครงการส่งน้ําและบํารุงรักษาห้วยหลวง รายงานประเด็นการบริหารจัดการน้ําในพื้นที่เขื่อนห้วยหลวง 2) การป้องกันและปราบปรามยาเสพติดจังหวัดอุดรธานี (ด้านการป้องกัน ปราบปราม การบําบัดฟื้นฟู) 3) การเตรียมการจัดงานพืชสวนโลกจังหวัดอุดรธานี พ.ศ. 2569 (เช่น การขอใช้พื้นที่สาธารณประโยชน์ การจัดงานมหกรรมพืชสวนโลกจังหวัดอุดรธานี ทุกอย่างมีความพร้อมและดําเนินการถูกต้องตามกฎหมาย) 4) กรมราชทัณฑ์ เรือนจํากลางอุดรธานี นําเสนอข้อมูลการดําเนินงานจัดหาพื้นที่สําหรับก่อสร้างเรือนจํากลางอุดรธานีแห่งใหม่ ทดแทนเรือนจําแห่งเดิม 6) แผนพัฒนาโรงพยาบาลอุดรธานี ลดความแออัด (จัดทําแผนคําของบฯ ปี พ.ศ. 2568 ก่อสร้างอาคารผู้ป่วยนอก 9 ชั้น
นายกฯ กล่าวดีใจที่ได้มาพบกับทุกคน ซึ่งจังหวัดอุดรธานีเป็นจังหวัดที่ใหญ่และมีโอกาสอยู่มาก โดยเรื่องแนวทางการพัฒนาแหล่งท่องเที่ยวทะเลวัวแดงและการกําจัดวัชพืช ขอให้ทุกหน่วยงานที่เกี่ยวข้องบูรณาการทํางานร่วมกันให้ดี รวมถึงเรื่องของการใช้งบฯ ในการบํารุงรักษา ซึ่งในส่วนของการกําจัดวัชพืชนั้นขอให้ทําต่อเนื่อง รวมทั้งในการนําวัชพืชมาทําปุ๋ยอินทรีย์ก็ขอให้ทําเรื่องนี้ให้ถูกต้องตามกฎหมาย เพราะสถานที่แห่งนี้ถือเป็นแหล่งท่องเที่ยวทางธรรมชาติที่ดีและเป็นสถานที่ท่องเที่ยวระดับอินเตอร์ มีนักท่องเที่ยวต่างประเทศมาท่องเที่ยวด้วย และมีสนามบินรองรับทําให้สามารถดึงดูดคนมาท่องเที่ยวได้มาก
เรื่องการบริหารจัดการน้ําในพื้นที่เขื่อนห้วยหลวง นายกฯ ย้ําว่าเรื่องแหล่งน้ําเป็นเรื่องที่รัฐบาลให้ความสําคัญ ซึ่งเรื่องการเพาะปลูก จังหวัดอุดรธานีมีพี่น้องเกษตรกรอยู่จํานวนมาก ขอให้บริหารจัดการระหว่างการใช้อุปโภค บริโภค การเกษตร และอุตสาหกรรมให้มีความสมดุลกัน โดยให้กรมชลประทานพิจารณาความเหมาะสมในการดําเนินการเรื่องงบประมาณในการบริหารจัดการน้ําให้เกิดประโยชน์ต่อประชาชน รวมถึงการดูแลเรื่องของ Public safety เป็นเรื่องที่ต้องให้ความสําคัญเช่นกัน
ส่วนการเตรียมการจัดงานพืชสวนโลกนั้น ขอขอบคุณคณะกรรมการฯ และทุกหน่วยงานที่สามารถดําเนินการอยู่ในงบประมาณที่วางแผนไว้ และมอบให้กระทรวงคมนาคมช่วยวางแผนการดําเนินการระยะยาว ในการทําให้การเดินทางสะดวกสบาย และให้กรมทางหลวง กรมทางหลวงชนบท กรมการปกครอง และส่วนท้องถิ่นดูแลความเรียบร้อยของโครงข่าย เชื่อมโยงกับสถานที่จัดงาน ไฟส่องสว่าง และจัดเตรียมโครงข่ายบรรเทาการจราจรติดขัดบริเวณจัดงานพืชสวนโลก ทั้งนี้ นายกฯ ย้ําเรื่องการใช้งบฯ เป็นเรื่องสําคัญ ต้องเกิดความคุ้มค่าและไม่ให้เกิดการทุจริต
สําหรับเรื่องการแก้ปัญหายาเสพติดถือเป็นเรื่องใหญ่ที่รัฐบาลให้ความสําคัญและกําหนดเป็นนโยบายวาระแห่งชาติของรัฐบาลนี้ ซึ่งเรื่องนี้ต้องร่วมมือทั้งฝ่ายปกครอง ทหาร ตํารวจ ขอให้มีการดําเนินการต่อเนื่องเพื่อช่วยกันทําให้สถานการณ์ดีขึ้น ขณะที่เรื่องเรือนจํากลางอุดรธานี ที่จะมีการดําเนินงานจัดหาพื้นที่สําหรับก่อสร้างเรือนจํากลางอุดรธานีแห่งใหม่ ทดแทนเรือนจําแห่งเดิมนั้น นายกฯ กล่าวว่ารัฐบาลพร้อมยินดีสนับสนุนเรื่องนี้
ส่วนเรื่องพัฒนาโรงพยาบาลอุดรธานี ลดความแออัด นายกฯ กลา่วว่ารัฐบาลให้ความสําคัญกับเรื่องชีวิตความเป็นอยู่ของประชาชน ซึ่งการพัฒนาโรงพยาบาล นอกจากจะต้องเตรียมความพร้อมด้านอุปกรณ์ต่าง ๆ แล้ว เรื่องของการเตรียมบุคลากรทางการแพทย์ให้มีความพร้อมและเพียงพอก็มีความสําคัญ เพราะเป็นปัญหาใหญ่ของประเทศไทยในเรื่องของการขาดแคลนบุคลากรทางการแพทย์ ไม่ว่าจะเป็นแพทย์ พยาบาล รวมถึงเตียงผู้ป่วยด้วย ดังนั้นต้องเตรียมความพร้อมทุกด้านเพื่อดูแลประชาชนอย่างเต็มที่